**Upravené znenie Opisu predmetu č. 2**

**Časťč. 2 – Zemný plyn**

Predmetom časti č. 2 zákazky je dodávka zemného plynu vrátane zabezpečenia prepravy, štruktúrovania a distribúcie pre odberné miesta identifikované v prílohe č. 2 týchto SP a prevzatie zodpovednosti za odchýlku na všetkých odberných miestach. Pri zemnom plyne uzatvorí verejný obstarávateľ zmluvu na 22 mesiacov od 01.03.2019 0:00 hod do 31.12.2020 23:59 hod.

Predpokladaná hodnota tejto časti zákazky je  **749 606,48 €** bez DPH.

Celkový predpokladaný odber za všetky odberné miesta za 22 mesiacov (od 01.03.2019 0:00 hod do 31.12.2020 23:59 hod):

* maloodber: 13 169,07 MWh
* strednoodber: 2 871,55 MWh

**Verejný obstarávateľ od úspešného uchádzača požaduje počas celej platnosti zmluvy minimálne:**

* prebratie zodpovednosti dodávateľa zemného plynu za odchýlku v plnom rozsahu,
* mesačnú fakturáciu,
* splatnosť zálohových faktúr aj vyúčtovacej faktúry do 30 kalendárnych dní odo dňa doručenia faktúry do sídla odberateľa,
* pri maloodbere doručenie mesačnej zálohovej faktúry do 15. dňa mesiaca nasledujúceho po mesiaci, za ktorý je faktúra vystavená, ročnej vyúčtovacej faktúry do 15. januára 2020/2021; pri strednoodbere doručenie mesačnej faktúry za skutočne odobraté množstvo do 10. dňa (elektronicky) resp. 15. dňa (listinne) mesiaca nasledujúceho po mesiaci, za ktorý je faktúra vystavená
* zálohová faktúra musí obsahovať minimálne:
	+ údaje podľa § 71 zákona č. 222/2004 Z.z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov
	+ odberné miesta
	+ fakturovanú sumu za každé odberné miesto
* vyúčtovacia faktúra musí obsahovať pre každé odberné miesto minimálne:
	+ údaje podľa § 71 zákona č. 222/2004Z.z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov
	+ skutočnú spotrebu
	+ odberné miesta
	+ počiatočný a konečný stav plynomeru – pri maloodbere ročný, pri strednoodbere mesačný
* online správu dát prostredníctvom internetového portálu s minimálne nasledovnými funkciami:
	+ zoznam odberných miest s uvedením technických detailov
	+ prístup k údajom o spotrebe jednotlivých odberných miest vrátane histórie spotreby
	+ prístup k faktúram vrátane archívu faktúr
	+ elektronická faktúra s údajmi v minimálnom rozsahu ako faktúra v listinnej podobe
	+ stav pohľadávok
* neuplatňovať sankcie voči verejnému obstarávateľovi v prípade neodobratia, ako aj prekročenia zmluvného množstva objednanej plynu
* v prípade zmeny dodávateľa v súvislosti s týmto verejným obstarávaním, úspešný uchádzač si nebude účtovať žiadne zriaďovacie, aktivačné, deaktivačné či iné poplatky v súvislosti so zmenou dodávateľa,
* zrealizovať prípadnú zmenu dodávateľa plynu bez prerušenia dodávky plynu
* nezvyšovať cenu za silovú energiu (bez distribúcie, bez DPH a bez spotrebnej dane) počas plnenia predmetu zákazky pre všetky odberné miesta, cenu za distribúciu stanovuje Úrad pre reguláciu sieťových odvetví, výšku DPH a spotrebnej dane stanovuje Národná Rada Slovenskej Republiky
* neúčtovať verejnému obstarávateľovi žiadne poplatky navyše. Súčasťou fakturovanej ceny môže byť iba cena za silovú energiu, poplatky určované Úradom pre reguláciu sieťových odvetví a iné distribučné poplatky stanovené zákonom, spotrebná daň a daň z pridanej hodnoty
* mať jednu kontaktnú osobu na komunikáciu s dodávateľom (osobne, tel, mail)

Opis predmetu zákazky bude súčasťou zmluvy na dodanie tovaru, uzatvorenej týmto postupom verejného obstarávania.